**Rīkojuma projekta “Par Ministru kabineta piekrišanu balsojumam Eiropas Stabilitātes mehānisma Valdē”
sākotnējās ietekmes novērtējuma ziņojums (anotācija)[[1]](#footnote-1)\***

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav nepieciešams aizpildīt, jo satur ierobežotas pieejamības informāciju. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar likuma „Par Latvijas pārstāvību Eiropas Stabilitātes mehānisma Valdē un Direktoru padomē” (turpmāk – Likums) 5.panta pirmās daļas 3.punktu ir nepieciešama Ministru kabineta piekrišana, lai Latvijas pārstāvis vai tā vietnieks Eiropas Stabilitātes mehānisma (turpmāk – ESM) Valdē varētu atbalstīt lēmumu par veicamām izmaiņām Līguma par Eiropas Stabilitātes mehānisma dibināšanu (turpmāk – Līgums) pielikumos saskaņā ar Līguma 11.panta 6.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | ESM ir starptautiska finanšu institūcija, kas izveidota ar mērķi sniegt finansiālu palīdzību *euro* zonas dalībvalstīm, kurām radušās vai draud finansēšanas problēmas, pret stingriem noteikumiem, lai garantētu, ka aizdotie līdzekļi tiek atgriezti. ESM darbību rezultātā tiek mazināta atsevišķu valstu radīto fiskālo un finanšu satricinājumu ietekme uz kopējo *euro* zonas stabilitāti. Katra *euro* zonas valsts iegulda līdzekļus ESM pamatkapitālā proporcionāli ESM iemaksu atslēgai, kuru nosaka no to Eiropas Centrālās bankas kapitāla atslēgas. Šo atslēgu aprēķina, pamatojoties uz datiem par attiecīgās dalībvalsts iedzīvotāju skaita un iekšzemes kopprodukta īpatsvaru no kopējā Eiropas Savienības apjoma. Vairākām ESM dibināšanas dalībvalstīm[[2]](#footnote-2) (Maltai, Igaunijai, Slovākijai un Slovēnijai) ir noteikts 12 gadu pārejas periods, kura ietvaros piemēro atvieglotus kapitāla apmaksas nosacījums jeb koriģētu (samazinātu) ESM iemaksu atslēgu un attiecīgi arī reģistrēto kapitālu. 2019. gadā pārejas periods noslēdzās Slovēnijai.Ņemot vērā, ka Maltai pārejas periods beidzas 2020.gada 1.janvārī, saskaņā ar Līgumu ir nepieciešams veikt izmaiņas Līguma pirmajā pielikumā *ESM iemaksu atslēga* un otrajā pielikumā *Parakstīšanās uz reģistrēto kapitālu*, lai palielinātu Maltas proporcionalitāti un samazinātu to tām dalībvalstīm, kam nav piemērots pārejas periods.Malta pēc Līguma pielikumu grozījumu stāšanās spēkā iemaksās atlikušo summu ESM pamatkapitālā – 13,96 milj. *euro*.Latvijas daļa ESM pamatkapitālā paliek nemainīga līdz pārejas perioda beigām 2026.gadā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Finanšu ministrs J. Reirs

Gromova 67083823

alina.gromova@fm.gov.lv

1. \* Deklasificēts saskaņā ar FM 28.11.2019. vēstules Nr. 2.3-1/3-VK/5588-IP 8.punktā minēto [↑](#footnote-ref-1)
2. Arī valstīm, kas pievienojās vēlāk, ir noteikts pārejas periods – Latvijai un Lietuvai. [↑](#footnote-ref-2)